cyanic-selkie/wikianc huggingface dataset:
Харгол
Түүх
1869 онд Оросын А. Каульбарсын цэрэг шивээлэн суурин үүсгэжээ. Хотын ойрх голоор «Каракол» (Харгол) хэмээсэн бол 1889 онд Н. Пржевальский эрдэмтний нас барсаны дараа Оросын Эзэн хааны зарилгаар «Пржевальск» (Пржевальскийн суурин) болов. 1922-1939 онд эргээд дахин Харгол нэртэй байфгаад Зөвлөлтийн үед 1939-1992 онд дахин Пржевальск гэгдээд Киргиз улс тусгаар тогтносны дараа дахин уламжлалт Харгол нэрээ буцаан авсан түүхтэй.
Лавлах бичиг
Ангилал:Киргизийн хот Ангилал:Ысыккөл мужийн суурин
Инчан
Инчан хот бол Хубилай хааны үед Хонгирад аймгийн нутагт байгуулсан Юань улсын үеийн хот суурин вм. Одоогийн Өвөр Монголын Хишигтэн хошууны нутагт туурь нь үлдсэн.
Түүх
Юань улсын үед Төвлөн засах яаманд захирагдаж, Инчан чөлгөөний төв болжээ. Ухаант хаан, Шандугаас зугтаж ирээд 1369-1370 он хүртэл төвлөрөн сууж байсан. 1370 онд Мин улсын Му Ин жанжин 150,000 их цэргээр довтолж, эзлэн авсан. Энэ үед 2000 түшмэд, хааны ургийнхан, хатад татвар эмс, олон тооны мал олзлогдсон. Улмаар 1370-1388 он хүртэл хэд хэдэн удаа болсон дайнаар эвдрэн сүйдэж орхигдсон.
Холбоотой мэдээ
Ангилал:Дундад зууны хот Ангилал:Өвөр Монголын түүх Ангилал:Юань улс Ангилал:Өвөр Монголын газар зүй
Бэллимена
Бэллимена (Ballymena; Ирланд хэл: Baile Meánach) нь Хойд Ирландын Антрим хошууны Бэллимена дүүргийн хамгийн том хот юм. 2001 оны тооллогоор 28717 хүн амтай байв.
Холбоос
Ангилал:Умард Ирландын суурин
Ногоон аракари
Ногоон аракари, Pteroglossus viridis, нь Өмнөд Америкийн нам дор, чийглэг ойд амьдрах нэг зүйл арвас хошуут шувуу юм. Pteroglossus төрөл дотроо хамгийн жижиг буюу 34 см урттай.
Тэдний гол идэш тэжээл нь жимс болно.
2-6 сард нийлж, модны хонгил нүхэн дэх үүрэндээ 2-4 өндөг гаргадаг.
Цахим холбоос
Ангилал:Арвас хошуут
1 сарын 5
1 сарын 5 нь Григорийн тооллын жилийн 3 дахь өдөр юм. Мөн он дуустал 360 өдөр (өндөр жил бол 361 дэх) үлдэж байна.
Тэмдэглэлт баярууд
0105 #05
Татарстан
Бүгд Найрамдах Татарстан Улс (товч. Татарстан; Республика Татарстан, тат. Татарстан Республикасы) бол Оросын холбооны нэгж (нэгэн Бүгд Найрамдах Улс) юм. Ижилийн холбооны тойрог, Ижилийн эдийн засгийн бүст багтана. Нийслэл нь Казань.
Дэвсгэр нутгийн талбай - 68,000 км2 (Монголынхтой зүйрлэвэл Увс аймаг шиг). 2010 онд 3,786,488 хүн амтай гэж тоологдсон нь ОХУ-ын одоогийн холбооны 83 нэгжээс 8-рт, 21 БНУ-аас 2-р олон (Башкортостаны дараах) хүн амтай нь гэж үзэгдэнэ. Хүн амын 53% (2,012,571) нь Татар, 39.7% нь Орос. Орос хэлнээс гадна Татар хэл албан ёсны эрхтэй.
ЗХУ-ын үед Автономит Бүгд Найрамдах Улсын статустай байсан бөгөөд ОХУ байгуулагдахад Бүгд Найрамдах Улс болжээ. Татарстан нь 1992 онд тусгаар тогтнолоо зарласан боловч 1994 онд түүнээсээ татгалзсан аж.
Нэр
Энэ улс орныг Татар хэлээр ЗХУ-ын үеэс одоог (ОХУ-ын үед) хүртэл "Татарстан" хэмээн нэрийдэж байна. Татар+-стан хэмээх бүтээвэр нь Монгол хэлнээ «Татар орон», «Татар улс», «Татарын газар» гэж бууна. Тэгвэл Орос хэлээр ЗХУ-ын ЗСБНХОУ-ын бүрэлдэхүүнд байх үед нь "Тата́рия" гэж байжээ. Үүний -ия дагавар нь Монголоор бас л «орон», «улс», «-ын газар» гэсэн утгатай. Харин ОХУ-ын үед Оросоор "Татарста́н" гэж нэрийдэх болсон.
Монголоор 1991 оноос өмнө Татар гэж бичиж байв. Харин одоогийн (1991 онд үүссэн) энэ улсыг "Афганистан", "Пакистан" гэдгийн адилаар Татарстан гэж бичиж эхэлжээ. Богиноор бичсэн ч гэсэн (а́ = аа) Татаар, Татарстаан гэж бичсэн мэт уртаар дууддаг.
Газар нутаг
Дорнод Европын тэгш талын төв хэсэгт Москвагаас дорно зүгт барагцаагаар 800 км зайнд Уралын нурууны баруун тийш нилээд зайнд алслаж Татарстан (Татар орон) байрладаг. Нутгийн зүүн хойноос баруун урагш Кама мөрөн (тат. Чулман) шувтлан урсаж нутгийн баруун урд үзүүрт Ижил мөрөнд (Волга; тат. Идел) цутгадаг.
Цахим холбоос
Ангилал:Оросын бүгд найрамдах улс  Ангилал:Оросын холбооны муж Ангилал:Оросын ислам
Баацагаан сум
Баацагаан — Монгол улсын Баянхонгор аймгийн сум.
Газар зүй
Баацагаан нийслэл Улаанбаатар хотоос 765 км алс, Баянхонгор хотоос 127 км зайд байрладаг. Сумын төв нь Баянсайр. Сумын нутаг далайн түвшнээс дээш 3000 м өргөгдсөн, Улаан аргалант, Хар аргалант, Нарийн хар, Билгэх, Хөвших, Холбоо зэрэг уулсаар хүрээлэгдэн оршдог. Баянсайр сууринаас хойд зүгт 18 км явхад Бөөн цагаан нуурт очно. Мөн Цагаан гол, Жаргалант, Далан түрүү, Цагаан бургастын зэрэг нилээд гол горхи, булаг шанд бий.
Түүх
1924 оны өөрчлөн байгуулалтаар Цэцэрлэг мандал уулын аймгийн Гучин уулын хошууны дотор хоёр сум байсны нэг буюу Цагаан гол сум нь хожим энэ Баянхонгор аймгийн Баацагаан сум болон зохион байгуулагджээ.
Лавлах бичиг
Ангилал:Баянхонгор аймгийн сум Ангилал:Монголын сум
Р-фразын жагсаалт
Р-фраз буюу Рискийн фраз (R-phrases, Risk Phrases) нь ЕХ-ны 67/548/EEC директивийн III-р хавсралт: Аюултай бодис бэлдмэлүүдтэй холбоотой рискийн жагсаалт - Nature of special risks attributed to dangerous substances and preparations. Жагсаалтыг 2001/59/EC директивээр шинэчилж, бусад ЕХ орнуудын хэлээр орчуулсан.
Р-фразыг зөвхөн ЕХ бус, олон орнууд ашиглаж байгаа бөгөөд цаашид Олон улсынх болох магадлалтай.
Р-фразын жагсаалт
Жич: Жагсаалтад ороогүй рискийн кодууд нь устгагдсан, эсвэл өөрөөр солигдсон.
Мөн үзэх
АБ-Фраз
Эх сурвалж
Ангилал:Олон улсын стандарт Ангилал:Хөдөлмөр хамгаалал
Мишель Мюлдер
Мишель Мюлдер (Michel Mulder, 1986 оны хоёрдугаар сарын 27-нд Зволле хотод төрсөн) — Олимп (2014), дэлхий (2013, 2014), европын аварга, Нидерландын тэшүүрчин юм. Тэр 2012 оны зуны нэгэн тэмцээн дээр 300 метрийн зайг 22.58 секундэд туулан дэлхийн дээд амжилтыг тогтоож байлаа.
Түүний ихэр Роналд Мюлдер мөн гүйлтийн тэшүүрчин.
Үл хөдлөх хөрөнгө
Үл хөдлөх хөрөнгө-д газар болон түүнээс салгаж үл болох барилга байгууламжууд хамаарна.
Их Монгол улсын их хааны тамга
Их Монгол улсын их хааны тамга нь Чингис хааны зарлигаар анх бүтээгдсэн. Уг тамга нь Монголын Их хааны эрх мэдэл, захирах эрх зүйн хэм хэмжээг нийтэд тунхаглан зарлаж, баталгаажуулсан чухал бүтээл юм.
Их Монгол улсын хааны тамганы түүх
Хаан хүн төрийн тамга хэрэглэх ёс нь Найман аймгийг эзэлсэн үеэс Монгол төрийн уламжлал болж, Хубилай хааны үе хүртэл их хааны тамгыг хэрэглэж байжээ. Хубилай хаан ширээнд сууснаасаа хойш өөрийн гэсэн шинэ тамгыг цутган хэрэглэх болсон бөгөөд энэ үеэс Чингис хааны тамга сураг тасарсан. 1271 онд улсынхаа нэрийг сольж, Их Юань улс хэмээх болсон ба энэ үеэс Пагва ламын зохиогдсон дөрвөлжин үсгээр бичсэн бичээс бүхий шинэ тамга хэрэглэх болжээ. XVII зууны монголын түүхийн эх сурвалжууд болох "Лувсанданзангийн Алтан Товч", "Асрагч нэртийн түүх", "Шар тууж", "Эрдэнийн товч" зэрэгт Тогоонтөмөр хаан нийслэл хотоос зугтахдаа хасбуу тамгыг аваад Монголд ирсэн гэж өгүүлдэг.
Эдгээр сурвалж бичгийн гол алдаа нь Монгол төрийн тамганы тухай үнэн зөвийг сайтар нягтлалгүйгээр домог, аман ярианд шууд үндэслэн бичсэн явдал юм. Тухайлбал, Тогоонтөмөр хааны авч гарсан тамгыг Чингис хааны тамга, Юань гүрний хааны тамга хоёрыг нэг зүйл гэж үзэн, улмаар хятадын эзэн хаадын хаш тамганы домог аман яриатай хольсон нь хасбуу тамганы хувь заяаны талаар олон домог зохиогдсон нь Ухаант хааны хасбуу тамга алдаршхад хүрсэн юм.
Юань улсын их хаадын тамга
1276 онд өмнөд Сүн улсын эзэн хаан, төрийн түшмэд, хас эрдэнийн тамга сэлтийг олзлон авсан. Энэ үеэс нанхиадын төрт улсын хаадын олон тамга хэрэглэх дүрмийг хэрэглэж эхэлсэн байдаг. Юань улсын хаад бүрийн тамга зарим үед солигдсоор ирсэн. Тогоонтөмөр хаан, монгол нутагт ухарч ирэхдээ хасбуу тамга ханцуйлж гарсан ч, Юань улсын их хааны тамга нь 1412 онд Буяншир хааныг Ойрадын Батула чинсан хөнөөсний дараах улс төрийн тэмцэл дунд алга болжээ. Нэлээд хожуу XVI зууны сүүл хагаст Ордосын Бошигт жонон, Буян сэцэн хаан нарын хүмүүс дахин оллоо гэж цуу тараасан нь эдүгээ домог болж үлдсэн. Буян сэцэн хааны тэрхүү шинэ тамга нь 1634 онд Манжийн Абахай сэцэн хааны гарт орсон нь Өмнөд Монголын 16 аймаг, Хожуу Алтан улсад дагаар орсоноор тэр тамга нь Мүгдэн хотноо байдаг.
Юань улсын үед их хааны хэрэглэх 8 зүйлийн тамга байжээ. Үүнд:
Хар хүзүүт аракари
Хар хүзүүт аракари (Pteroglossus aracari) нь Ramphastidae овгийн нэг зүйл арвас хошуут шувуу бөгөөд Бразил, Венесуэл, Гайана зэрэг улсын нутагт амьдарна.
Их Монгол улсын их хааны тамга
Хэмжээ
Чингис хааны анхны төрийн тамга хэмжээний хувьд хааш хаашаагаа нэг төө тэг дөрвөлжин хэлбэртэй байсныг түүний дараачийн үеийн хаадаас Францын ван, Ромын пап ламд илгээсэн тулган шаардах бичиг, албан захидал дээр үлдсэн монгол үсэгтэй тамгын дардсаар нотолж болно. Тамгыг нэг төө хэмжээтэй хийсэн нь зүгээр нэг тохиолдлын хэрэг төдий зүйл биш. Ер нь эртний монголчуудын хэрэглэж байсан хэмжүүр нь ахуйн хэрэглээнээс үүдэлтэй бөгөөд цаад утгыг сөхөн үзвэл орчин цагийн хэрэглэж байгаа хэмжигдэхүүний нэгжүүд (см, метр, км) тэр үед хэрэглэгдэж байгаагүй нь хэн хүнд ойлгомжтой юм. Аливаа зүйлийн урт өргөнийг хүний биеийн хэмжээгээр илэрхийлдэг байсан нь одоо ч уламжлал болон хэрэглэгдэж байгаа. Эдгээр хэмжигдэхүүний нэгжүүдийг авч үзвэл хуруу (1,5 см орчим), алга дарам (5 хуруу), сөөм (эрхий хурууны үзүүрээс долоовор хурууны дунд үе хүртэл), төө (эрхий хурууны үзүүрээс дунд хурууны үзүүр хүртэл), тохой (3 төө), алд (6 төө), алд дэлэм 9 төө) юм.
Хар хүзүүт аракари
Мөн үзэх
Ангилал:Арвас хошуут
Их Монгол улсын их хааны тамга
Хэмжээ
Хаад ноёдын тамга нь зэрэг дэвээсээ хамааран өөр өөр хэмжээтэй байсан тухай баримт ч үлдсэн байдаг юм. Харин 1 хуруу буюу эрхий дарамыг хиюур гэдэг байсан, үүнийг бичгийн бага тушаалын хүмүүс түүнчлэн доорд ардууд өөрсдийн таних тэмдэг болгон хэрэглэдэг байв.
Хийгдсэн материал
Нөгөө талаар судлаачдын дунд хаан төрийн тамгыг чухам ямар эдээр хийсэн бэ гэдэг асуудал маргаантай хэвээр байгаа. Энэ талаар хийгдсэн судалгааны зохиолуудад Чингисийн төрийн тамгыг хаш чулуугаар хийсэн гэх таамаглалыг дэвшүүлсэн байдаг. Судлаач М.Энхпүрэв нь "Хаш чулууг монголчууд эрдэнийн чулуу гэж нэрлэдэггүй, харин эртний Хятад улсад бэлгэдлийн чулуу гэж дэлхий дахинд зарласаар ирсэн" гээд Чингис хаан алтан тамга хэрэглэж байсныг нотлох баримтуудыг гаргаж ирэх оролдлого хийжээ. Монголчууд алтыг шунал дагуулсан үхэл сүүдэртэй металл гэж хэзээнээс нааш үзэж ирсэн учир алтаар тамга хийж байсан гэдэг ихэд эргэлзээ төрүүлсэн асуудал юм.
Одоогийн Санктпетрбургийн Эрмитажид дэлхийн улс орнуудын тамга хадгалагдан үлдсэн хийгээд тэдгээрийн дотор нэг ч алтан тамга байдаггүйг нэгэн эрдэмтэн дурсамж номдоо бичиж үлдээсэн байна. Харин ган, хаш, мөнгө зэрэг үнэт эрдэнэсийн зүйлсээр тамга хийдэг, тэдгээрийг ялгаа заагтай хэрэглэдэг байсан тухай бичгийн сурвалжид дурдсан бий.
Тамга хэрэглэх ёс
Тамга нь тухайн албан бичгийг батлах баталгаа болдог тул тамга дарах байрлал нь нарийн журамтай байсан. XX зууны үед тамга хэрэглэх ёсны талаар "залуу жанжин" хэмээн түүхэнд үлдсэн цэргийн нэрт зүтгэлтэн Ж.Лхагвасүрэн агсан өөрийн дурдатгалд "Тамгыг гурван давхар хайрцагт хадгална. Гурав дахь хайрцаг /доторх/ нь мөнгөн хайрцаг байна. Тамга хоймрын ширээн дээр байх бөгөөд хэрэглэх үед урд нь сөхөрч суугаад адис авч байж задална" гэж бичсэнээс харж болно. Энд тамганаас адис авах гэх мэт бурхан шашны зан үйлийн юм байгаа боловч төрийн тамга тэмдэг гэдэг ямар их утга учиртай болгодог, хэрэв тамга л дарсан байвал түүнийг дагаж мөрдөх зайлшгүй биелүүлэх бас нэгэн нотолгоо болж байсан байна. Тамга дарах ч бас нарийн ёс журамтай, хазгай муруй дарсан хүнийг сарын цалингаар торгож баалдаг, хэрэв дахин давтан үйлдвэл албаны ёс журамд тэнцэхгүй гэж ажлаас хүртэл халдаг хатуу журамтай байжээ.
Түүнчлэн тамгыг хайрцгаас нь гарган бичиг бүхий хэсгийг наран зүгт харуулан тавьж, ноёд түшмэд цай идээ барьж хүндэтгэл үзүүлдэг байсан уламжлалтай. Yүнийг тамга амраах ёс гэж нэрлэдэг бөгөөд намрын дунд сарын шинийн арван долоонд унагаа тамгалж, тамгаа сүүнд дүрээд хадганд ороож хадгалдаг нь дээр өгүүлсэн тамга амраах ёсноос улбаатай. Мөн Баянхонгор аймгийн Баянлиг сумын Бичигтийн амны хадны зурагт тамганы хайрцаг бүхий эмээлтэй морь дүрслэгдсэн нь тамгыг алс хол аянд авч явахдаа тусгай эмээл хүртэл хэрэглэж байсны нотолгоо юм.
Эшлэл
Ангилал:Википедиа:Онцлох өгүүлэл Ангилал:Монголын үндэсний бэлгэ тэмдэг Ангилал:Их Монгол Улсын улс төр Ангилал:Түүхэн эх сурвалж Ангилал:Тамга
Ромб
Ромб нь параллелограм тул түүний бүх шинж чанарыг агуулна. Тодорхой хэлбэл, гэх мэт.
Шулуун тэгш хэмт дүрс бөгөөд 2 диагональ нь тэгш хэмийн тэнхлэг болно. Түүнчлэн диагоналиудын огтлолцлын цэгт төвтэй, 180°-ын эргүүлэлтээр өөртэйгээ давхцдаг, өөрөөр хэлбэл цэгэн тэгш хэмтэй юм.
Диагоналиуд нь харилцан перпендикуляр бөгөөд 2 хос зэргэлдээ талууд нь уртаараа тэнцүү байх дөрвөн өнцөгтийг дельтоид гэдэг. Ерөнхий тохиолдолд дельтоидын эсрэг талууд нь параллель биш байдаг бөгөөд ромбыг "Эсрэг талууд нь параллель дельтоид" хэмээн тодорхолж бас болох юм.
Ромбын талбай S-ийг параллелограмын талбайн томъёо S =(талын урт)×(өндөр) хэмээх томъёогоор бодож болох боловч дараах томъёо нь илүү хялбар
. Энд AC ба BD нь диагоналиудын уртыг илэрхийлнэ. Дельтоидын талбайг мөн энэ томъёогоор олох боломжтой байдаг.
Ромбыг диагоналиар нь 2 хэсэгт хуваавал хоорондоо тэнцүү адил талт гурвалжингууд үүснэ.
Хөзрийн нэг дүрс болох дөрвөлжин нь улаан ромбоор тэмдэглэх нь элбэг.
Мөн үзэх
Ангилал:Олон өнцөгт
Пероксисом
Ихэнх организмын өөхний хүчил доройтох нь үндсэндээ β-исэлдэлтийн мөчлөгөөр явагддаг. Хөхтөн амьтдад β-исэлдэлт нь митохондри ба пероксисомын аль алинд нь тохиолддог бол ургамал ба ихэнх мөөгөнцөр нь зөвхөн пероксисомд байдаг β-исэлдэлтийн мөчлөгт оршдог. Энэ замд оролцдог хэд хэдэн ферментийн аль алин нь органеллүүд хоорондоо ижил төстэй боловч физиологийн зарим ялгаатай үүрэг тодорхойлогдоогүй байна. Сүүлийн үед β-исэлдэлтэд оролцдог олон тооны хөхтөн амьтан ба мөөгөнцрийн ферментүүдийн бүтцийн талаархи дэвшил нь хэд хэдэн зүйлийн субстратын онцлогоос хамааран гэрэл гэгээтэй болгож байна. Сонирхол татсан зүйл бол 1 ба 2 төрлийн олон талт фермент (MFE-1 ба MFE-2), хоёр фермент нь хувьслын хувьд хол боловч энергийн ижил урвалыг идэвхжүүлдэг боловч эсрэг талын стереохимийн аргаар бүтцийн зохион байгуулалт, үйл ажиллагаа юм. Β-исэлдэлтэд оролцдог янз бүрийн ферментүүдийн физиологийн үүргийн талаархи шинэ мэдээллийг ургамал, мөөгөнцрийн болон амьтдын задалдаг мутантууд, түүнчлэн полигидроксиалканоатын синтезийг to-исэлдэлт зуучлагчдаас судлах хэрэгсэл болгон ашиглах замаар цуглуулсан болно. замаар нүүрстөрөгчийн урсгал. Arabidopsis thaliana модны ургамал дээр урагш болон урвуу генетикийн аль алинд нь соёололт процесст β-исэлдэлт хийх шинэлэг үүрэг, үр хөврөл, цэцгийн хөгжил, үржилд орохоос үл хамааран үүсдэг. фитохормоны индол-3-цууны хүчил ба мульмоникулын хүчил. Ангилал:Эсийн бүрэлдэхүүн хэсэг
Воронеж радар
Воронеж радар нь Оросын армийн зэвсэглэлд байгаа хамгийн сүүлийн үеийн агаарын довтолгоог эсэргүүцэгч радар юм. Тив алгасагч цөмийн пуужингийн довтолгоог илрүүлэх зориулалттай. Өмнөх үеийн радарууд нь Дариал, Волга, Дагава байсан. Одоогоор нийт 4ш ажиллаж байгаа. 2020 он гэхэд бүх хуучин радарууд энэ радараар солино. 4200км зайд мэдэрнэ. 0,7мгвт эрчим хүч зарцуулна, ажилладаг долгион Voronezh-M: 150-200 MHz (VHF). Voronezh-DM: 0.1м урттай (UHF).
Ангилал:Оросын сансрын зэвсэгт хүчин Ангилал:Зэвсэгт хүчний байгууламж Ангилал:Оросын зэвсэгт хүчний байгууламж
Алгебрлиг геометр
Алгебрлиг геометр (Algebraic geometry) нь геометрын хэлээр илэрхийлэгдсэн асуудлуудыг хийсвэр алгебр, ялангуяа коммутатив алгебрын арга техникүүдийг хослуулан ашиглаж судалдаг, математикийн нэгэн салбар юм. Орчин үеийн математикийн шинжлэх ухааны гол салбаруудын нэг бөгөөд комплекс анализ, топологи, тооны онолын салбаруудад хэрэглэгддэг.
Ангилал:Математикийн салбар
Кайо Хироюки
Кайо Хироюки (魁皇 博之、かいおう ひろゆき, 1972 оны 7 сарын 24-нд төрсөн) нь Япон улсын Фүкүока мужийн Ноогата хотод төрсөн, Томозүна дэвжээнд харьяалагддаг мэргэжлийн сүмоч юм. Хамгийн дээд цол нь зүүний оозэки. Жинхэнэ нэр нь Кога Хироюки (古賀博之、こが ひろゆき) юм. 1991 оны 11 сарын тэмцээнийг дуустал жинхэнэ нэрээрээ барилддаг байв. Мэргэжлийн сүмогийн дээд зиндаа буюу Макүүчид 5 түрүүлсэн нь ёкозүна бус цолтнууд дунд түүхэнд 1-т орох гарамгай амжилт билээ. Мөн макүүчид 105 башод барилдаж, 867 ялалт байгуулсан нь түүхийн хамгийн шилдэг үзүүлэлт юм.
Амжилт
<td style="background-color:#CCC">Тэмцээн болоогүй
Гадаад холбоос
Ангилал:1972 онд төрсөн Ангилал:Японы сүмоч
Баян нуур
Баян нуур нь Завхан аймгийн Сантмаргац сумын нутаг дэвсгэр дээр байрлах цэнгэг уст нуур.
Нуурын өмнөд эрэг нь элсэрхэг тул илүүдэл ус үүгээр шүүгдэж, үүний ачаар цэнгэг устай байдаг ажээ. Баян нуур нь хэдийгээр бага талбайтай боловч Монголын цэнгэг уст нууруудаас эзлэхүүнээрээ 6-д жагсдаг. Нуурын тэн хагас нь 20 м гүнтэй бөгөөд гуравны нэг орчим нь 30 м гүнтэй. Найман хувь нь 40 м гүнтэй. Тус нуур нь өвөл хөлдөх бөгөөд 1.5 м зузаан мөсөн бүрхүүл тогтдог. Зуны улиралд нуурын гадаргын температур 17 - 25°C, 20-25 метрийн гүнд 8°C орчим байна.
Ишлэл
Ангилал:Азийн нуур Ангилал:Монголын нуур Ангилал:Завхан аймгийн нуур
Чуваш үндэстэн
Эх сурвалж
Ангилал:Оросын ард түмэн Ангилал:Түрэг хэлт угсаатан Ангилал:Чуваш Ангилал:Оросын уугуул ард түмэн
Шинэ Гэрээ
Ариун Библийн дэд хэсэг болох Шинэ Гэрээ нь МЭ 50-96 оны хооронд бичигдсэн. Нийт 27 номоос бүрдэх бөгөөд янз бүрийн мэргэжилтэй, Христэд итгэгчид, болон түүний шавь нар нийт 8 хүн бичсэн. Шинэ Гэрээ нь Хуучин Гэрээг бодвол маш богино хугацаанд бичигдсэн ба ойролцоогоор нэг зууны дотор бүх ном бичигдсэн байна. Шинэ Гэрээний номууд нь бичигчийнхээ нэрээр нэрлэгддэг. Номуудын агуулгаар нь жагсаавал:
Сайн мэдээний дөрвөн ном
Ариун Сүнс ба Шавь нарын үйлс
Гэгээн Паулын захидлууд
Элч нарын захидлууд
Шинэ Гэрээний агуулгыг хам сэдвээр нь авч үзвэл Есүс Христийн амьдрал болон үйлчлэл, үхэл ба амилалт, Элч нарын Сайн мэдээний тунхаглал болон хэрхэн Христэч зан байдал дотор төлөвших, сүм чуулганыг хэрхэн удирдах, бусадтай хэрхэн харилцах, гэр бүл, гэрлэлт зэргийн талаар өгүүлдэг.
Мөн үзэх
Ангилал:Библи
Радар гацаалт ба зугтаалгах
Механик сарниулалтанд агаарт урт хөнгөн цагаанаар хийсэн хуванцар туузуудыг онгоцноос хаядаг энэ нь урт хугацаанд радарын мэдрэх долгионыг сарниулна. Мөн шовх булангаар сарниулах ба хиймэл биетээр агаарт хуурах аргууд байдаг.
Электроник сарниулалтанд сөрөг талын радар руу өтгөн хүчтэй долгионыг цацах аргууд ордог. Цэгэн, шүүрдэх, багцлах гэсэн аргуудаар гацаагч долгионыг цацна.
Ангилал:GPS
Oasis
Oasis нь рок, альтернатив рок урсгалаар тоглодог Английн хамтлаг бөгөөд 1991 онд Манчестер хотод байгуулагдсан. Тус хамтлаг өмнө нь Rain нэрээр уран бүтээлээ гаргадаг байсан ба хамтлагийг үүсгэн байгуулагч Лиам Галлахерийн ах Ноел нэгдсэнээр хамтлагийн нэрээ Oasis болгон өөрчилсөн байдаг. Oasis хамтлаг 8 удаа Британийн шилдэг синглийн, 8 удаа шилдэг цомгийн, 15 удаа NME Award, 9 удаа Q Award, 4 удаа MTV Europe Music Award, 6 удаа Brit Award-ын шагнал авсан. Мөн 2007 онд BBC2 сувгийн сонсогчдын санал асуулгаар тус хамтлаг хөгжмийн урлагчийн түүхэнд онцгой үүрэг гүйцэтгэсэн хамтлагаар, цомог нь сүүлийн 30 жилийн хамгийн шилдэг цомгийн нэгээр нэрлэгдсэн байна. Гурван удаа Грэммийн шагналд нэр дэвшсэн Oasis хамтлаг дэлхий даяар 70 сая цомог борлуулжээ.
Түүнчлэн тус хамтлаг "Их Британийн чартын шилдэг 10-т хамтлагаараа хамгийн удаан бичигдсэн" (22 дуу нь Шилдэг 10-т бичигдсэн) гэдэг аварга амжилтаараа 2010 оны Геннисийн номонд бичигдсэн байна. Шилдэг 75 дуу болон цомгийн жагсаалтад 765 долоо хоног бичигдсэн өөр нэгэн амжилтаараа Геннисийн номонд дахин бичигдэж, Английн 1995-2005 оны хоорондох хамгийн шилдэг хамтлагаар нэрлэгдэх болсон байна.
External links
Ангилал:Альтернатив рок хамтлаг Ангилал:Брит поп хамтлаг Ангилал:Инди рок хамтлаг Ангилал:Их Британийн хамтлаг
Өвлийн олимп
Өмнөх наадмууд
(※)1940, 1944 оны наадмууд Дэлхийн 2-р дайны улмаас болоогүй бөгөөд эдгээрийг дугаарлахад оруулдаггүйгээрээ зуны олимпын наадмын дугаарлалтаас ялгаатай.
Мөн үзэх
Ангилал:Олимп
II Александр
II Александр ( 1818 оны 4-р сарын 17 [29] -нд Москва хотод төрсөн — 1881 оны 3-р сарын 1 [13]-нд Санкт-Петербург хотод нас барсан) — 1855–1881 онд Оросын эзэнт гүрний төр барьсан хаан.
Албан ёсны нэр нь Алекса́ндр II Николаевич — Романовын үе залгамжилсан Бүх Оросын Эзэн хаан, Польшийн хаан /Царь/, Финляндын Их гүн (1855—1881) өргөн хүрээтэй шинэчлэл хийсэн Хаан.
II Александр нь Бүх оросын Эзэн хаан Никола́й I, оросын хатан хаан Алекса́ндра Фёдоровна (Пруссын Фридрих Вильгельм II хааны охин) нараас төрсөн хүү.
Өв залгамжлагчийн хувьд түүний боловсролд эцэг эх нь онцгой анхаарал, хяналтан дор гэртээ боловсрол эзэмшсэн. Александрын сургалтанд хамба лам Г.П.Павский, В.Б.Бажанов (Бурханы хууль сургааль), М.М.Сперанский (хууль тогтоомж), К.И.Арсениев (статистик ба түүх), Е.Ф.Канкрин (санхүү) нар Александр, Ф.И.Бруннов (гадаад бодлого), Э.Д.Коллинз (физик, математикийн шинжлэх ухаан), К. Б. Триниус (байгалийн түүх), Г.И.Гесс (технологи ба хими) нар оролцож байжээ.
Александр мөн цэргийн шинжлэх ухаанд суралцсан; Англи, Франц, Герман, зураг зурах, сэлэм болон бусад салбарууд байжээ.
16 нас хүрсэний дараа 1834 оны 4-р сарын 22-нд (5-р сарын 4) ханхүү Александрын тангараг өргөх ёслол Өвлийн ордны том сүмд болсон. Тангараг өргөсний дараа угсаа залгамжлагч хунтайжийг эцэг нь эзэнт гүрний төрийн гол байгууллагуудад танилцуулав: 1834 онд Сенатад, 1835 онд Ариун Удирдах Синодод гишүүн, 1841 оноос Төрийн Зөвлөлийн гишүүн, 1842 оноос - Сайд нарын хороонд. 1846 онд 1-р зэргийн Гэгээн Владимирын одонгоор шагнагджээ.
1837 онд Александр Оросоор урт удаан аялал хийж, Европын хэсэг, Кавказ, Баруун Сибирийн 29 мужид болон 1838-1839 онд Европоор айлчилжээ. Тэрээр Сибирьт очсон Оросын анхны хаан байжээ.
Гадаад бодлого
II Александрын үед Орос улс Оросын эзэнт гүрнийг бүх талаараа тэлэх бодлогыг үргэлжлүүлэв. Энэ хугацаанд Төв Ази, Кавказын Чечень, Черкесс, Ар кавказын Карс муж, Амур муж, Алс Дорнодын Приморье улсууд эзэнт гүрэнд нэгдсэн байна.
Түүний хаанчлалын эхний жилүүдэд Кавказын дайн ялалтаар өндөрлөв. Төв Азийг байлдан дагуулах ажиллагаа амжилттай дуусав (1865-1881 онд Туркестаны ихэнх хэсэг Оросын нэг хэсэг болсон). 1871 онд А.М.Горчаковын ачаар Орос улс Хар тэнгис дэх эрхээ сэргээж, флотоо тэнд байлгах хоригийг цуцалж чаджээ.
1877 онд Балканы хойгийн славянчуудын бослогыг туркууд хэрцгийгээр дарсны дараа Оросын Эзэн хаан Османы эзэнт гүрэнтэй дайн хийхээр шийджээ. Орос дайнд ялалт байгуулсны үр дүнд "Сан-Стефан"-ы энхийн гэрээгээр Румын, Серби, Монтенегро болон Болгар тусгаар тогтнолоо олж авчээ.
1858 онд Орос Хятадтай Айгуны гэрээ, 1860 онд Бээжингийн гэрээ байгуулж, түүний дагуу Амур муж, Приморийг ("Уссурийн нутаг") өөртөө авчээ.
1867 онд Аляск (Оросын Америк) АНУ-д 7,2 сая доллараар зарсан. Мөн Александр 1875 оны Санкт-Петербургийн гэрээнд гарын үсэг зурсан бөгөөд үүний дагуу Сахалиныг авч хариуд нь Курилын бүх арлуудыг Японд шилжүүлжээ.
Гэр бүл
1841 оны 4 дүгээр сарын 16 (28)-нд Петербург дахь Өвлийн ордны Их сүмд Александр Николаевич Их гүнгийн авхай Мария Александровнатай / германы нэгэн улс болох Гессен улсын хааны охин, оросын үнэн алдартны шашин хүлээж аваад Мария Александровна болсон/ гэрлэжээ.
Александр, Мария Александровна нар гэрлээд 40 жилийн турш аз жаргалтай амьдарсан гэдэг. Тэд нар найман хүүхэд төрүүлсэн байна.
Ангилал:Оросын царь Ангилал:Романов-Хольштайн-Готторп овог Ангилал:Оросын хаан Ангилал:I Николай  Ангилал:19-р зууны ноёрхогч Ангилал:Крымын дайны хүн (Оросын Хаант Улс) Ангилал:Ариун Сахиус одон шагналтан (Рыцарь) Ангилал:Гвелфийн одон шагналтан (их загалмай) Ангилал:Германы Гавьяаны одон шагналтан (их загалмай) Ангилал:Гэгээн Георгийн одон шагналтан Ангилал:Испанийн алтан нэхий хүлэг баатрын одон шагналтан Ангилал:Мөрөвч одонгийн хүлэг баатар Ангилал:Хар Бүргэд одонгийн хүлэг баатар Ангилал:Цагаан Бүргэд одон шагналтан (Конгресс Польш) Ангилал:Заан одон шагналтан Ангилал:Оросын Шинжлэх Ухааны Академийн хүндэт гишүүн Ангилал:Аллагын хохирогч Ангилал:Оросууд Ангилал:1818 онд төрсөн Ангилал:1881 онд өнгөрсөн
Нагачу
Нагачу (1320-1388) бол Юань улсын сүүл үеийн Жалайр аймгийн Мухулайн удмын жанжин мөн юм. Тэр 1350-иад онд хятад нутагт цэрэг захиран сууж байсан бөгөөд Жу Юань Жаний захирсан улаан алчууртны цэрэгт олзлогдож байсан ч, эсрэг тал нь хэд хэдэн удаа тавьж явуулсан. 1360-аад оны сүүлээр Ляоян төлөөний яамнаа томилогдож, цэрэг захирсан. 1368 оноос хойш Кай Юань хотоор төвлөрч, 10 түмэн цэрэг захирч байсан. 1368-1387 оны хооронд Монгол-Гүрё улсын хооронд зуучлагчын үүрэг гүйцэтгэж байсан. Нэг талаар их хаанд зүтгэж, нөгөө талаар өөрийн бие даасан байдлаа хадгалж, Гүрё улсыг эзлэх бодолтой байв. 1387 онд Мин улсын 200,000 их цэрэгт ялагдаж, бууж өгөөд цол хэргэмээр шагнуулсан. 1388 оны 8 сарын 31-ний өдөр Учан хотноо архи хэтрүүлэн уснаас нас барсан. Түүний захирсан цэргийг 2 хэсэг болгож, Фуюй, Дойн харуул гэж нэрлээд Хянганы нурууны орчимд байрлуулсан нь хожим Урианхайн гурван харуул гэж нэрлэгдсэн.
Эшлэл
Ангилал:1320 онд төрсөн Ангилал:1388 онд өнгөрсөн Ангилал:Юань улсын жанжин Ангилал:Юань улсын түшмэл Ангилал:Жалайр аймаг Ангилал:Монголын цэргийн зүтгэлтэн
Альтернатив рок
Альтернатив рок (alternative rock) нь хөгжмийн урлагийн бие даасан урсгал бөгөөд 1980-аад оны үеэс дэлгэрэн 1990-ээд оноос Англи, Америкт ихээхэн түгсэн. Бөмбөр, гитар, даралтат хөгжмийн зэмсгийг голчилдог. Уг урсгалын томоохон төлөөлөгчдийн тоонд R.E.M., Нирвана, Soundgarden, Pearl Jam, Red Hot Chili Peppers, The Smashing Pumpkins, Foo Fighters, Oasis, Green Day, Radiohead, Coldplay, Alice Nine, One Ok Rock ,My Chemical Romance, Twenty one pilots зэрэг хамтлагууд ордог байна.
Ангилал:Рок хөгжмийн урсгал
Башкирууд
Башкирууд (башкираар Башҡорт олон тоонд Башҡорттар, оросоор Башкир, дуудлага нь [башкийр], олон тоонд Башкиры, англиар олон тоонд Bashkirs, түрэг-монгол үсэг сэлгэлт, гээгдэх ёсоор кирилл монголд Башгир, монгол бичгээр basigir, халимаг кириллээр Иштг манhд) — үнэмлэхүй олонх нь Орос Улс, түүнчлэн дийлэнх нь Башкортостанд оршин суудаг Түрэг хэл-угсааны ард түмэн, 1.7 сая хүнтэй ястан.
Мурын хууль
Хагас дамжуулагч цахиурын ялтсанд агуулагдах транзисторын тоо их байх тусам микропроцессорын хүчин чадал их байна. Өнөөгийн микропроцессорууд өөртөө хэдэн арван сая транзистор агуулж байна.
Жил ирэх тусам микропроцесорын транзисторын тоо улам олон болж байгаа. Ерөнхийдөө микросхем буюу чипэнд агуулагдах логик элементийн тоо ө.х. нягтшил ихэсч байгаа юм. Энэ чиг хандлагыг америкийн эрдэмтэн, Intel компанийг үндэслэгчдийн нэг Гордон Мур (Gordon Moore) ажиглаад дараах дүгнэлтийг хийжээ: чипэнд агуулагдах транзисторын тоо 1,5 - 2 жил тутамд 2 дахин нэмэгдэнэ. Үүнийг Мурын хууль гэдэг ба Интел компанийг үндэслэгчдийн нэг болох Гордон Мур 1965 онд нээсэн.
Нэг ширхэг транзисторын овор хэмжээ багассаны үр дүнд чипний нягтшил ихэсч байгаа нь ойлгомжтой. Хэрэв энэ байдлаар үргэлжлэвэл тодорхой хугацааны дараа технологийн мухардалд орох юм. Учир нь транзисторын овор хэмжээ багассаар байгаад атом, молекулын эрэмбэд хүрнэ гэж бодвол түүний хувьд бидний мэдэх классик механикийн биш харин огт өөр квант механикийн хуулиуд үйлчилж эхлэх юм. Ингэсэн тохиолдолд транзистор яг л эгэл бөөм шиг шинж чанартай болно гэсэн үг ээ. Ж.нь тодорхойгүй харьцааны зарчим үйлчилж эхлэнэ. Тиймээс уламжлалт технологиор ийм квант транзисторууд бүхий чип үйлдвэрлэх боломжгүй юм.
Үүнээс гарах арга зам нь мэдээж цоо шинэ технологи байж таарна. Тухайлбал нанотехнологийн тусламжтайгаар квант компьютер (quantum computers) гээчийг бүтээх боломжтой юм. Энэ нь уламжлалт буюу классик электрон компьютер биш байх бөгөөд огт өөр бүтэц, зохион байгуулалт, ажиллах зарчимтай байх болно.
Ангилал:Микро электроник
MySQL
Энэ систем нь GNU (General Public License) буюу нээлтэй эхийн систем учир хүссэн хэн бүхэн хөгжүүлэлтэнд оролцож, үнэгүй хэрэглэж болох юм. Эзэмшигч нь алдарт Java-г хөгжүүлсэн Sun MicroSystems компани байсан ба, одоогоор Sun-г Oracle корпораци эзэмших болсон билээ.
Үнэгүй програм хангамжийн өгөгдлийн санг удирдах системд ихэвчлэн MySQL-ийг хэрэглэдэг бөгөөд тэдгээрийн сонгодог жишээ гэвэл Joomla, Drupal, Wordpress, phpBB гэх мэт агуулга удирдах системүүд (CMS-Content Management System), Wikipedia, Facebook, Google гэх мэт гигантууд юм.
Хөгжүүлэлт нь C/C++ хэл дээр хийгдсэн ба AIX, BSDi, FreeBSD, HP-UX, i5/OS, Linux, Mac OS X, NetBSD, Novell NetWare, OpenBSD, OpenSolaris, eComStation, OS/2 Warp, QNX, IRIX, Solaris, Symbian, SunOS, SCO OpenServer, SCO UnixWare, Sanos, Tru64, Microsoft Windows гэсэн олон үйлдлийн системүүд дээр ажилладаг.
Qualys нь OpenBSD-ийн дөрвөн эмзэг байдлыг тодорхойлсон бөгөөд тэдгээрийн нэг нь зарим сүлжээний үйлчилгээнд нэвтрэлтгүйгээр алсаас холбогдох боломжийг олгодог бөгөөд нөгөө гурав нь систем дэх таны давуу эрхийг нэмэгдүүлдэг.
Тэмдэглэл
Ангилал:Өгөгдлийн сан Ангилал:Програм хангамж
Токмок
Токмок (киргизээр Токмок - «муна» хэмээх утгатай) — Киргиз улсын Чүй мужийн харьяа, тус мужийн засаг захиргааны төв, 53 мянган хүнтэй хот.
Газар зүй
thumb|left|200px|Токмок дахь лалын сүм thumb|left|200px|Миг-23-ын хөшөө Токмок хот Казахстан-Киргизийн хил дээр, Чүйн хөндийгээр урсах Чүй голын зүүн эрэгт байдаг. Умардад байх Илийн Алатау, өмнөдөд байгаа Киргизийн нурууны завсар далайн түвшнээс дээш 800 м өндөрт оршжээ. 55 км² газар нутагтай.
Хүн ам зүй
Киргиз (47 хувь), орос (20%), дунган (16%), узбек (9%) ардын хот юм.
Түүх
Кокандын хант улсын үед (1825—1830) тус хотын суурь тавигдсан.
1862 онд оросын мэдэлд орж 1867 онд Долоон усан мужийн Токмок хошууны засаг захиргааны төв болов. 1927 онд хотын зэрэг олсон.
Лавлах бичиг
Ангилал:Киргизийн хот Ангилал:Чүй мужийн суурин
Ян Смекенс
Ян Смекенс (Jan Smeekens, 1987 оны хоёрдугаар сарын 11-нд Ралте хотод төрсөн) — Нидерландын тэшүүрчин юм. Тэрбээр Ванкуверын олимпод 500 метрийн зайд 70.21 секундээр зургаадугаар байрт шалгарч байсан бол Сочийн олимпод нутаг нэгт Мишель Мюлдерт хоёр гарааны нийлбэр цагийн үзүүлэлтээр (69.32 секунд) 0.01 секундээр удаалж хоёрдугаар байр эзлэж байлаа.
Холбоос
Ангилал:Нидерландын тэшүүрчин Ангилал:Нидерландын олимпын мөнгөн медальтан Ангилал:Нидерландын олимпын оролцогч Ангилал:2010 оны өвлийн олимпод оролцогч Ангилал:2014 оны өвлийн олимпод оролцогч Ангилал:2018 оны өвлийн олимпод оролцогч Ангилал:Тэшүүрийн дэлхийн аварга Ангилал:Нидерландын тэшүүрийн улсын аварга Ангилал:Нидерландчууд Ангилал:1987 онд төрсөн
Дуэйн Уэйд
Дуэйн Тайрон Уэйд, бага (Dwyane Tyrone Wade, Jr, 1982 оны нэгдүгээр сарын 17-нд Иллинойс мужийн Чикаго хотод төрсөн) — Америкийн нэрт сагсан бөмбөгчин бөгөөд 2003 онд драфтын 5 дахь сонголтоор Майами Хит багт ирсэнээсээ хойш саяхныг хүртэл шидэлттэй хамгаалагч байрлалынхаа шилдэг тоглогч нарын нэгт зүй ёсоор тооцогдсоор ирсэн бөгөөд НБА-гийн аварга цолыг гурван удаа (2006, 2012—2013) хүртсэн. 2005-2015 оны хооронд Бүх оддын тоглолтонд 11 удаа сонгогдож, 2006, 2007 онуудад НБА-гийн Бүх оддын тоглолтын ур чадварын тэмцээнд дарааллан түрүүлж, 2010 онд Бүх оддын тоглолтын үнэ цэнтэй тоглогчоор нэрлэгдэж байлаа. 2010 онд багтайгаа зургаан жилийн гэрээг 110 сая долларын цалинтай гэрээг байгуулжээ.
Түүнчлэн Уэйд АНУ-ын шигшээ багийн хамтаар хоёр удаа олимпийн наадамд оролцож 2008 оны Бээжингийн олимпийн наадамд аваргалж,  2006 оны ДАШТ-ээс хүрэл медаль хүртэж байжээ. Одоогоор түүний болон багийн амжилт нь уналтад ороод байгаа бөгөөд Зарим мэргэжилтэнүүдийн хэлж байгаагаар хаан жэймс буцаж ирдэггүй л юм бол энэ баг дахиж плээеоффийн бараа харахгүй ч гэж хэлж байгаа билээ
2003-04 оны улирал
Майами Хит баг түүнийг драфтын 5 дахь сонголтоор сонгож авсан. Тухайн улиралд Уэйд талбай дээр дунджаар 34.9 минутыг өнгөрүүлсэн бөгөөд 16,2 оноо, 4 самбар, 4,5 оновчтой дамжуулалтыг дунджилж шилдэг залуу тоглогчдын дээгүүрт эрэмбэлэгдсэн юм. Хэдий Майами улиралыг 5-15 гэсэн муу үзүүлэлтээр эхлүүлсэн ч 42 хожил, 40 хожигдолтой улирлыг дуусган хасагдах шатанд дорнод бүсийн 4-р байраар шалгарч Нью Орлеанс Хорнетс багтай учраа тааран тоглож 4-3 харьцаатай хожиж 2-р шатанд шалгарсан байна. 2-р шатанд тэд тухайн улиралын дорнод бүсийн тэргүүн баг Индиана Пэйсэрст 4-2 харьцаатай хожигдсон байна. Хэдий Уэйд амжиллтай улиралыг үдсэн боловч шилдэг шинэ тоглогчийн өрсөлдөөнд  Леброн Жеймс  болон Кармело Энтони нарт ялагдсан юм.
2004-05 оны улирал
2004-2005 оны улирал эхлэхийн өмнө Лос Анжелес Лэйкерс багийн төвийн тоглогч Шакил О'Нил Майами Хит багтай нэгдсэн. Мөн Уэйд Бүх оддын тоглолтод анх удаагаа сонгогдон оролцож 14 оноо авч байжээ. Улмаар Майами 59-23 амжилтаар дорнод бүсийг тэргүүлж хасагдах шатны эхний тойрогт Нью Жерси Нетс багийг цуврал 4 тоглолтод шүүрдэж дараагийн шатанд шалгарчээ. Уэйд Нью Жерсигийн эсрэг 26.3 оноо, 8.8 оновчтой дамжуулалт, 6 самбараас бөмбөг авалт дундажласан байна. 2-р шатанд Хит Вашингтон Визардс багийг мөн 4 тоглолтод шүүрдсэн бөгөөд Уэйд цувралын турш 31 оноо, 7 самбараас бөмбөг авалт, 8 оновчтой дамжуулалт дундажлаж байжээ. Гэвч Майами Хит бүсийн аваргын төлөө тоглолтод өмнөх улиралын НБА-гийн аварга Детройт Пистонс багт цуврал 7 тоглолтод хожигджээ.
2005-06 оны улирал
2005-06 оны улирал Дуэйн Уэйд болон Майами Хит багийн хувьд амжилтаар дүүрэн улирал байлаа. Уэйд Бүх оддын тоглолтод 2 дахь удаагаа сонгогдон оролцож 20 оноо авч дорнодын бүх одод өрнөдийн бүх оддыг 122-120 хаьцаагаар хожжээ. Улиралын туршид Уэйд  27.2 оноо, 6.7 оновчтой дамжуулалт, 5.7 самбараас бөмбөг авалт, 1.95 бөмбөг таслалт гүйцэтгэж Хит 52-30 үзүүлэлтээр Дивизионы аварга болсон байна. Хасагдах шатны эхний тоглолтод тэд Чикаго Буллсыг 4-2 харьцаагаар хожиж, 2-р шатанд Нью Жерсиг 4-1 хаьцаагаар хожсоноор 2 улирал дарааллан бүсийн шигшээ тоглолтод шалгаран үлджээ. Бүсийн шигшээ тоглолтод тэдний өнгөрсөн жилийн бүсийн аварга Детройт Пистонс баг хүлээж байсан бөгөөд Детройтыг 4-2 харьцаагаар хожсоноор Майами Хит баг анх удаагаа НБА-гийн шигшээ тогтолтод шалгаран үлджээ. Шигшээ тоглолтод тэд Даллас Маверикс багтай тоглосон бөгөөд цувралын эхний 2 тоглолтод Даллас хожсоноор бараг хүн бүхэн Даллас аварга болох нь гэж бодож байв. Гэвч Уэйд цувралын 3, 4, 5 дахь тоглолтуудад 42, 36, 43 онуудыг авч Хит цувралыг 3-2 харьцаагаар тэргүүлж эхэлжээ. Улмаар 6 дахь тоглолтод Уэйд 36 оноо авч Хит Далласыг 95-92 харьцаагаар хожсоноор тэд анх удаагаа НБА-гийн аварга болсон байна. Уэйд шигшээ тоглолтод 34.7 оноо дундажласнаар шигшээ тоглолтын үнэ цэнтэй тоглогч болсон байна.
2007-08 оны улирал
2006-07 оны улиралын дараа Уэйд мөр болон өвдөгний хагалгаанд орсон бөгөөд 2007 оны 11 сарын 14-нд улиралын анхны тоглолтодоо оролцож байжээ. Гэвч түүний гэмтэл бүрэн гүйцэд эдгээгүй байсан бөгөөд Хит 17-65 буюу НБА-гийн улиралын хамгийн муу амжилтыг үзүүлсэн. Хэдий Уэйд гэмтэлтэй байсан улиралын 51 тоглолтод оролцож 24.6 оноо, 6.9 дамжуулалт, 4.2 самбараас бөмбөг авалт, 1.7 бөмбөг таслалт дундажлаж, Бүх оддын тоглолтод 4 дэхь удаагаа сонгогдон оролцож байжээ.
2008-09 оны улирал
2008 оны зун Уэйд америкийн шигшээ багийн бүрэлдэхүүнд багтаж олимпийн наадамд оролцсон. Улиралын тэр 1976-1977 онд Alvan Adams-н гүйцэтгэж байсан 40 оноо 10 самбар 5 хаалт үзүүлэлтийг давтсан. Мөн бүх оддын тоглолтод 5 дахь удаагаа сонгогдон оролцсон. Бүх оддын тоглолтын дараа тэрээр Орландо Мэжик багийн эсрэг 56.6 хувьтай довтолж 50 оноо, 5 оновчтой дамжуулалт, 5 самбараас бөмбөг авалт гүйцэтгэсэн бол үүний дараагийн тоглолтод Детройтын эсрэг замналынхаа хамгийн өндөр болох 16 дамжуулалтыг 31 оноо 7 самбараас бөмбөг авалтттай гүйцэтгэсэн байна. Үүнээс ердөө 2 тоглолтын дараа Уэйд Нью Йорк Никсийн эсрэг тоглолтын 4-р үед 24 оноо авч улмаар Хит өрсөлдөгчөө 120-115 харьцаатай хожсон байна. Нью Йорктой хийсэн тоглолтын дараагийн тоглолт буюу Кливленд Кавальерстай хийсэн тоглолтод Уэйд найз Леброн Жеймсийнхээ эсрэг 41 оноо, 9 дамжуулалт, 7самбараас бөмбөг авалт, 7 бөмбөг таслалт хийсэн боловч Майами Хит 107-100 харьцаагаар хожигдсон байна. Үүний дараагийн тоглолтод Уэйд Финикс Сансын эсрэг 35 оноо,16 оновчтой дамжуулалт өгч Майами Хит багийн түүхэнд 2 тоглолтод 30-аас дээш оноо, 15-аас дээш оновчтой дамжуулалт өгсөн анхны тоглогч болсон байна. Үүнээс 7 хоногийн дараа Чикаго Буллс багийн эсрэг 48 оноо авснаар 78 дахь тоглолтдоо дарааллан 2 оронтой оноо авч Майами Хит багийн дээд амжилтыг шинэчилсэн байна. Үүнээс 2 тоглолтын дараа Юта Жазз багий эсрэг 50 оноо, 10 самбараас бөмбөг авалт, 9 дамжуулалт, 4 бөмбөг таслалт, 2 хаалт гүйцэтгэж баг нь 140–129 харьцаатай ялж өөрөө Майами Хит багийн бүх цаг үеийн хамгийн олон оноо авсан тоглогч болсон. 2009 оны 4 сарын 12-нд Нью Йорк Никс багийн эсрэг тоглолтод Уэйд 55 оноо авч өөрийн замналынхаа хамгийн өндөр оноог авсан байна. Улиралын тоглолтуудад Уэйд 30.2 оноо, 7.5 дамжуулалт, 5.0 самбараас бөмбөг авалт, 2.2 бөмбөг таслалт, 1.3 хаалт дундажлан НБА-гийн тоглогчдыг оноо авалтаар тэргүүлсэн боловч улиралын үнэ цэнтэй тоглогчийн шагналд Леброн Жеймс, Коби Брайант ард нэрлэгдсэн байна. Майами Хит баг 43-39 амжилтаар өрнөд бүсийн 5-р байраар хасагдах шатанд шалгарсан боловч Алтантад цувралд 7 тогтолтод хожигдсон байна.
2009-10 оны улирал
2009 оны 11 сарын 1-нд Чикаго Буллсын эсрэг тоглолтод тэрээр замналынхаа 10000 дахь оноог авсан байна. Мөн үүнээс удалгүй Нью Жерсигийн эсрэг тоглолтод хожлын шидэлтийг амжиллтай болгож байв. 2010 оны 1 сарын 21-нд Бостон Селтиксийн эсрэг тогтолтод 44 оноо авсан боловч баг нь хожигдов. Мөн Уэйд 6 дахь удаагаа бүх оддын багт сонгогдон оролцож 28 оноо, 11 дамжуулалт, 5 бөмбөг таслалт, 6 самбараас бөмбөг авалт гүйцэтгэснээр Бүх оддын тоглолтын үнэ цэнтэй тоглогчийн шагналыг хүртэж байжээ. Бүх оддын тоглолтын дараа Уэйд бэртэл авснаар түүний 148 тоглолт дарааллан 2 оронтой оноо аваад байсан үзүүлэлт зогссон юм. 2010 оны 3 сард Уэйд НБА-гийн өрнөд бүсийн шилдэг тоглогч болсон юм. Улиралын туршид Уэйд 26.6 оноо, 6.5 дамжуулат, 4.8 самбараас бөмбөг авалт, 1.8 бөмбөг таслалт, 1.1 хаалт дундажлан Хит 47-35 үзүүлэлтээр хасагдах шатанд шалгаран Бостон Селтиксийн эсрэг цувралын 4 дэхь тоглолтод Уэйд 46 оноо авч, 33.2 оноо дундажлаж байсан боловч  Бостон Селтикс баг 4-1 харьцаатай цувралд ялжээ.
2010-2014 буюу Их гурвалын эрин үе
Майами багийн тухайн үеийн ерөнхийлөгч Пэт Райли дахин багаа аварга болгохын тулд Дуэйн Уэйдтэй гэрээгээ сунган, чөлөөт агент болоод байсан Леброн Жеймс, Крис Бош нартай гэрээ байгуулан багтаа нэгтгэснээр их гурвал бүрдсэн байна. Их гурвал бүрдсэн эхний улиралд Майами Хит баг 54-28 амжилт үзүүлснээр өрнөд бүсийн 2-р байраар хасагдах шатанд шалгаран үлджээ. Дуэйн Уэйд 25,5 оноо, 6,4 бөмбөг авалт, 4,6 оновчтой дамжуулалт дунджилж улирлын шилдэг үзүүлэлттэй тоглогчдын гуравт эрэмбэлэгдэв. Хасагдах шатанд тэд Филадельфи багийг 4-1 харьцаатай, Бостон Селтиксийг 4-1 харьцатай, Чикаго Буллсыг мөн адил 4-1 харьцаатай хожиж шигшээ тоглолтод шалгарчээ. Гэвч Майами Хит Дирк Новицки ахлагчтай Даллас Маверикс багт 4-2 харьцаатай хожигдсон байна.
2011-2012 улирал тоглогчдын ажил хаялтын  улмаас арванхоёрдугаар сарын 25-нд эхэлсэн тул багууд 82 биш 66 хийв. Уэйд Бүх оддын тоглолтод 8 удаагаа сонгогдон оролцож 24 оноо, 10 самбараас бөмбөг авалт, 10 оновчтой дамжуулалт өгснөөр бүх оддын тоглолтын түүхэн 3 дахь трипл-дабль гүйцэтгэсэн тамирчин болжээ. 2012 оны 3 сарын 12-нд Уэйд Индиана Пэйсерс багийн эсрэг хожлын шидэлт гүйцэтгэснээр баг нь 93-91 харьцаатай хожсон байна. Улиралын тоглолтуудад Уэйд 22.1 оноо, 4.8 дамжуулалт, 4.6 самбар, 1.7 бөмбөг таслалт гүйцэтгэсэн байна. Хит 46 ялалт 20 хожигдолтойгоор Чикаго Буллс багийн дараагаар өрнөд бүсийн хоёроор хасагдах шатанд гарчээ. Хасагдах шатны тоглолтуудад Нью-Йорк Никсийг 4-1, Индиана Пэйсерсийг 4-2, Бостон Селтиксийг 4-3 харьцаатай хожсоноор шувтаргын тоглолтонд Оклахома-Сити Тандер багтай тунасан юм. Хэдийгээр Хит цувралын эхний тоглолтод хожигдсон дараагийн 4 тоглолтод дарааллан хожиж НБА-гийн аварга багаар 2 дахь удаагаа тодорсон байна. Дээрх тоглолтуудад Уэйд 22.8 оноо, 5.2 бөмбөг авалт 4.3 дамжуулалтыг дунджилж шигшээ тоглолтод гайхалтай байсан Жеймст туслаж байв.
2011-2012 оны улиралын дараа Уэйд зүүн өвдгөндөө мэс засалд орсноор 2012 оны олимпийн наадам болон улирлын гол тоглолтуудад оролцож чадаагүй юм. Улирлын тоглолтуудад Уэйд 21.2 оноо, 5 самбар, 5.1 оновчтой дамжуулалт гүйцэтгэсэн амжилтаар улиралыг үджээ. Хасагдах шатны тоглолтуудад оролцож 15.9 оноо дундажлаж байсан бөгөөд харин шигшээ тоглолтод Сан Антонио Спөрс багийн эсрэг 19,6 оноо дундажласан байна. Цувралын эхний 3 тоглолтын дараагаар Сан Антонио 2-1 харьцаагаар тэргүүлж байсан бөгөөд 4 дэхь тоглолтод Уэйд 32 оноо, 6 бөмбөг таслалт хийж цуврал 2-2 харьцаатай болж тэнцэхэд чухал үүрэг гүйцэтгэжээ. Цувралын 5 дахь тоглолтод Хит хожигдсон хэдий ч 6 болон 7 дахь тоглолтуудад дарааллан хожсоноор Майами Хит баг 3 удаагаа НБА-гийн аварга болжээ.
Шигшээ багийн замнал
2003-04 оны улиралд НБА-д тоглосон эхний улиралынхаа дараа Уэйд нэг драфтын найзууд болох Леброн Жэймс, Кармело Энтони болон хашир туршлагатай тоглогчид болох Аллэн Айверсон, Тим Данкэн гэх мэт тоглогчдын хамт эх орноо төлөөлөн 2004 оны Афины олимпийн наадамд оролцож хүрэл медаль хүртэж байжээ. Мөн 2006 онд Леброн Жэймс, Кармело Энтони нарын хамтаар Америкийн шигшээ багийг ахлан дэлхийн аварга шалгаруулах тэмцээнд оролцож мөн хүрэл медаль хүртэж байсан. 2008 оны Бээжингийн олимпийн наадамд Уэйд Жэймс, Энтони, Брайнт нарын хамтаар шигшээ багаа ахлан оролцож алтан медаль хүртсэн байдаг. Бээжингийн олимпийн тоглолтод Америкийн шигшээ өрсөлдөгч нараа дунджаар 32,2 онооны зөрүүтэй хожиж байжээ.
Холбоос
Ангилал:1982 онд төрсөн Ангилал:АНУ-ын сагсан бөмбөгчин Ангилал:НБА-гийн тоглогч Ангилал:2004 оны зуны олимпод оролцогч Ангилал:2008 оны зуны олимпод оролцогч Ангилал:Майами Хийт багийн тоглогч Ангилал:Бүх оддын тоглолтонд оролцогч Ангилал:АНУ-ын олимпын аварга Ангилал:АНУ-ын олимпын хүрэл медальтан Ангилал:Шидэгч-хамгаалагч Ангилал:АНУ-ын шигшээ багийн сагсан бөмбөгчин Ангилал:Америкчууд
III Александр
III Александр (1845–1894) — 1881–1894 онд Оросын Хаант Улсын төр барьсан хаан.
Ангилал:19-р зууны ноёрхогч Ангилал:Оросын царь Ангилал:Романов-Хольштайн-Готторп овог Ангилал:Романов овог Ангилал:Оросын хаан Ангилал:Орос-Туркийн дайны хүн (1877-1878) Ангилал:Оросын дарвуулт завьчин Ангилал:Вендийн Титэм одон шагналтан (их загалмай) Ангилал:Данеброг одонгийн их командлагч Ангилал:Испанийн алтан нэхий хүлэг баатрын одон шагналтан Ангилал:Заан одон шагналтан Ангилал:Зарын одон шагналтан (рыцарь) Ангилал:Мөрөвч одонгийн хүлэг баатар Ангилал:Нассаугийн Ордны Алтан Арслан одонгийн хүлэг баатар шагналтан Ангилал:Педро одон шагналтан Ангилал:Хар Бүргэд одонгийн хүлэг баатар Ангилал:Хоенцоллерны Ордны одон шагналтан Ангилал:Цэргийн Эр Зоригийн одон шагналтан Ангилал:Оросын Шинжлэх Ухааны Академийн хүндэт гишүүн Ангилал:Санкт-Петербургийн хүн Ангилал:Оросууд Ангилал:1845 онд төрсөн Ангилал:1894 онд өнгөрсөн
Химийн номенклатур
Химийн номенклатур нь химийн нэгдлүүдэд системчилсэн нэрийг олгоход зориулагдсан бүлэг дүрэм юм. Энэ номенклатурыг, Дэлхий даяар хамгийн өргөн хэрэглэгддэг нэр томъёонуудыг ашиглан Онолын ба Хэрэглээний Химийн Олон Улсын Холбоо (IUPAC-ИЮПАК) бий болгож боловсруулсан.
ИЮПАК-ийн дүрмийн дагуу органик ба органик бус нэгдлүүдийн нэрийг хоёр номоор хэвлэн гаргасанː Хөх ном ба Улаан ном, Гурав дахь ном буюу ИЮПАП-тай хамтран гаргасан Ногоон ном, нь физик хэмжигдэхүүний тэмдэгүүдийг ашиглах тайлбар зөвлөмжүүдийг багтаасан бол, дөрөв дахь Алтан ном нь, химид ашиглагддаг олон нэр томъёлолын тайлбарыг багтаасан. Дээрхтай адилаар биохими (Цагаан ном, ИЮБМБ-тэй хамтран), аналитик хими (Улбар шар ном), макромолекулын хими (Ягаан ном), клиникийн химийн (Мөнгөлөг ном) эмхгэлүүдийг гаргасан.
These "color books" are supplemented by shorter recommendations for specific circumstances that are published from time to time in the journal Pure and Applied Chemistry.
АНУ-ын Цөмийн довтолгооноос хамгаалах систем
АНУ-ын Цөмийн довтолгооноос хамгаалах систем (Early Warning System, EWS) – АНУ-ын батлан хамгаалах, цөмийн довтолгооноос хамгаалах радарын систем нь анх 1959 онд ашиглалтад орсон. Аляска, Гренланд, мөн Их Британид байрладаг. Радарын мэдээлэл нь Колорадогийн Шайян уулын гүнд байрлах АНУ-ын Агаарын Сансрын Батлан Хамгаалах Төвд дамжиж боловсрогдоно.
Ангилал:АНУ-ын агаарын зэвсэгт хүчин
1 сарын 6
Энэ өдрийн тэмдэглэлт баяр
0106 #06
Ойгон нуур
Ойгон нуур нь Завхан аймгийн Түдэвтэй сумын нутагт байрлах давст нуур. 21.46 г/л-ийн давстжилттай бөгөөд натрийн сульфатын бүрдэлтэй.
Гадны холбоос
Ангилал:Азийн нуур Ангилал:Монголын нуур Ангилал:Завхан аймгийн нуур
Карибын далайн хав
Карибын далайн хав (Monachus tropicalis) буюу Вэст Индийн далайн хав нь далайн хавын нэгэн устсан зүйл юм. Карибын тэнгис, Мексикийн буланд тархсан байсан цорын ганц төлөөлөгч нь болно. Хамгийн сүүлд 1952 онд Серранилла Банкт тааралджээ. 5 жил зарцуулж, Карибын далайн хавыг эрсэн хайгуул үр дүнгүй болсны эцэст 2008 оны 6 сарын 6-нд АНУ-ын засгийн газар уг зүйлийг албан ёсоор устсанд тооцсоноо зарласан бөгөөд хүний хүчин зүйлийн улмаас устсан далайн хавын цорын ганц зүйл болжээ.
Эшлэл
Ангилал:Сэлүүр хөлтөн Ангилал:Шинэ эринд устсан хөхтөн амьтан
АНУ-ын Сансрын Тандалтын Сүлжээ
АНУ-ын Сансрын Тандалтын Сүлжээ нь дэлхийтэй ойр сансрын тойрог замуудад байгаа бүх төрлийн сансрын хөлөг, хиймэл дагуулууд, мөн хогыг тандаж хянадаг систем юм. Энэ алба АНУ-ын Стратегийн Командлалын (USSTRATCOM) нэг салбар болно.
Үйл ажиллагаа: - Тойрог зам дахь бүх зүйлсийн нарийвчилсан каталогийг гаргах хянах, - Сансрын хөлгийг хогны аюулаас сэргийлэх, - Тойрог зам дахь биетүүдийн замыг ба байршлыг тогтоох, - Газарт бууж байгаа зүйлсийн эх улсыг тогтоох, - НАСА-д сансарт байгаа зүйлс хиймэл дагуулын замуудтай давхцах эсэхийг мэдээлэх.
Ангилал:Сансрын технологи
Түгээгүүр
Компьютерын ухаанд Түгээгүүр (Bus) нь компьютерүүд буюу компьютерийн эд ангиудын хооронд өгөгдөл солилцох цогц системийг хэлнэ. Компьютерын техникийн үндсэн бүрдэл хэсгүүд болох процессор, санах ой болон оролт, гаралтын блокууд өөр хоорондоо тусгай шугамуудаар холбогдсон байдаг - Физик бүтцийн хувьд эдгээр нь эд ангиудыг холбосон цахилгаан "утаснууд" байна.
Түгээгүүрийг 3 ангилдаг байна: Түгээгүүр нь дараах үйл ажиллагаатай байна. Үүнд:
Орон зайн түгээгүүр нь компьютерын нэмэлт төхөөрөмж болон нэмэлт эд ангиудтай холбогдоход дэмжлэг үзүүлдэг.
Цуваа болон зэрэгцээ түгээгүүр
Хэд хэдэн өгөгдлийн битүүдийг дамжуулах нь зэрэгцээ гэж нэрлэгддэг түгээгүүртэй ижил юм. Аль болох өргөн түгээгүүртэй байх нь тохиромжтой учир нь олон тооны шугамыг ашиглаж байгаа үед өгөгдлийн томоохон хэсгийг хурдан дамжуулдаг. Зэрэгцээ түгээгүүрүүд нь голчлон 8, 16, 32 эсвэл 64 өгөгдлийн шугамтай байдаг. Зэрэгцээ түгээгүүрийн жишээ нь ISA, PCI, VESA ба EISA юм. Цуваа түгээгүүрийг нэг шугамаар байт/үгийн өөр өөр өгөгдлийн битүүдийг дамжуулахад хэрэглэдэг. Цуваа түгээгүүрүүд нь пакет шиг нэг шугамаар битүүд ар араасаа цувран дамжигддаг.USB болон IEEEнь цуваа түгээгүүрийн жишээ юм. Цуваа түгээгүүр нь зэрэгцээ түгээгүүрээс бага үнэтэй боловч зэрэгцээ түгээгүүр нь бүтээмж өндөртэй.
Micro Channel architecture
Энэ түгээгүүр нь ISA –н 1987 онд худалдаанд гарсан PS/2-н загварыг гаргахад ISA-р зориулж IBM –ээр хөгжүүлэгдсэн. Түгээгүүрийг ISA түгээгүүрээс хойш техникийн үзүүлэлтээр илэрхийлдэг болсон. Жишээ нь: MCA нь 10MHz –ээс дээш хурдтай ачаалдаг ба 16 бит эсвэл 32 битийн өгөгдлийн аль алийг дэмждэг.
Ашигласан материал
Ангилал:Дижитал техник
Хотон нуур
Хотон нуур нь Баян-Өлгий аймаг дахь цэнгэг уст нуур. Хурган нууртай богино (2 км урттай) хоолойгоор холбогдох бөгөөд энэ хоёр нуур нь Ховд голыг тэтгэнэ. .
Хотон, Хурган, Даян зэрэг нь мөстлөгийн гаралтай томоохон нуурууд. Алтай таван богдын байгалийн цогцолборт газарт оршино. 1731 онд Хотон нуурын тулалдаан дээр Зүүнгар ялав.
Эшлэл
Ангилал:Азийн нуур Ангилал:Монголын нуур Ангилал:Баян-Өлгий аймгийн нуур Ангилал:Алтай Таван Богд